तैमूर अली खान की फोटो खींचने पर सैफ अली खान को आया गुस्सा, बोले- मेरा बच्चा अंधा हो जाएगा...  
तैमूर अली खान की फोटो हुई वायरल
पापा सैफ अली खान के कंधे पर थे सवार
फोटोग्राफरों को सैफ का मिला कुछ ऐसा जवाब
तैमूर अली खान (Taimur Ali Khan) सुपरहिट स्टार किड हैं और उनकी फोटो सोशल मीडिया पर जमकर वायरल भी होती हैं. तैमूर अली खान (Taimur Ali Khan) की क्यूटनेस की वजह से ही फोटोग्राफर हमेशा उनको कैमरे में कैद करने में लगे रहते हैं. लेकिन कैमरे की फ्लैशलाइट्स को लेकर पापा सैफ अली खान (Saif Ali Khan) को गुस्सा आ गया और उन्होंने फोटोग्राफरों को डांट ही लगा दी. तैमूर अली खान पापा सैफ अली खान और मम्मी करीना कपूर खान (Kareena Kapoor Khan) के साथ एयरपोर्ट पर थे. उस दौरान यह वाकया हुआ.
A post shared by Taimur Ali Khan pataudi (@taimuralikhan16) on Apr 10, 2019 at 5:05am PDT
वैसे भी तैमूर अली खान (Taimur Ali khan) बॉलीवुड के फोटोग्राफरों के बीच इतने लोकप्रिय हैं कि वह जब और जहां कहीं नजर आ जाएं, उनके कैमरों के फ्लैश से नहीं बच सकते. लेकिन हाल ही में फोटोग्राफरों की इस दीवानगी से सैफ इतना परेशान हो गए कि उनका गुस्सा भड़क उठा. मुंबई एयरपोर्ट पर हाल ही में सैफ और करीना के साथ नजर आते ही फोटोग्राफरों ने तैमूर की धड़ाधड़ तस्वीरें खींचनी शुरू कर दीं. फ्लैश लाइट चमकने पर सैफ ने भड़कते हुए कहा, "बस करो यार, मेरा बच्चा अंधा हो जाएगा."
A post shared by Taimur Ali Khan pataudi (@taimuralikhan16) on Apr 7, 2019 at 4:02am PDT
लेकिन दिलचस्प यह कि तैमूर अली खान (Taimur Ali Khan) बहुत ही बेफिक्र होकर अपने पिता के कंधे पर बैठे थे और उन्होंने फोटोग्राफरों को देखकर हाथ हिलाया, जैसा कि वह हमेशा करते हैं. फोटोग्राफरों ने जब सैफ अली खान और करीना कपूर को पोज देने को कहा, तो सैफ ने तुरंत कहा, "आपको यूं ही लेना हो तो लो, ये पोज-वोज करना थोड़ा अजीब है." इस तरह पापा सैफ अली खान को फोटोग्राफरों पर गुस्सा आ गया. वैसे भी तैमूर अली खान के फोटो और वीडियो सोशल मीडिया पर आते ही वायरल हो जाते हैं. 
(इनपुटः IANS)